סיגל נאור

סיגל נאור (נולדה ב-8 בדצמבר 1968) היא דוקטור לספרות מטעם אוניברסיטת חיפה, משוררת, יזמית, חוקרת, עורכת ומבקרת ספרות. באוגוסט 2011 הקימה במשותף עם ליאור פרלמן, את ארגון "דרך רוח" לקידום מדעי הרוח בישראל ואת בתי החינוך "דרך רוח" באקדמיות בישראל.

ביוגרפיה

סיגל נאור נולדה בחיפה, לאלי ויונה נאור. האב ממוצא סורי, היה מנהל מחלקה בחברת החשמל והאם ממוצא רוסי, הייתה מזכירה רפואית בקופת חולים כללית.

גדלה בשכונת קריית אליעזר בחיפה ויש לה אח ואחות.

למדה בבית ספר היסודי "שלווה", ולאחר מכן בתיכון עירוני א' וב"חוגים".

את לימודיה האקדמיים השלימה באוניברסיטת חיפה: בשנים 1989–1992 השלימה תואר בוגר בחוג לספרות עברית והשוואתית ובחוג להוראה. בשנת 1999 השלימה תואר מוסמך בחוג לספרות עברית והשוואתית.

בין השנים 2003–2008 השלימה תואר דוקטור בחוג לספרות עברית והשוואתית.

את עבודת הדוקטור שלה, בנושא "הממד הפואטוביוגרפי בשירתו המאוחרת של נתן זך", הנחה יוסף מילמן.

קריירה
פעילות הוראה
בשנים 2014–2019 שימשה כעמיתת הוראה בחוג לסיעוד באוניברסיטת חיפה, ובשנים 2015–2022 כעמיתת הוראה בחוג לתולדות ישראל באוניברסיטת חיפה.

בשנים 1995–2016 הייתה מורה לספרות בבית הספר התיכון ע"ש ליאו-באק. כמו כן, בשנים 2010–2015, כיהנה כחברה בוועדת מקצוע ספרות במשרד החינוך, והתפטרה עקב פסילת הרומן "גדר חיה" מאת דורית רביניאן מתוכנית הלימודים לספרות בבתי הספר התיכוניים.

בשנים 2011–2012 ריכזה והובילה סדנת מחקר במדעי הרוח ומדע: מוח ותודעה, במכון ון ליר בירושלים ובשנים 2012–2013, ריכזה, הובילה והנחתה סדנת מחקר: המטאפורה ככלי חשיבה במחקר המדעי במכון ויצמן למדע.

כמבקרת וכעורכת 
נאור כתבה ביקורות ספרות במוסף הספרים של העיתון "הארץ", בשנים 2007–2009.

שימשה כחברת מערכת וכעורכת השירה ב"מטעם", כתב עת לספרות ולמחשבה רדיקלית (2011-2007).

מכהנת כחברת מערכת של כתב העת המקוון "אודות", בשיתוף עם מכון "הקשרים" של אוניברסיטת בן-גוריון בנגב (משנת 2016) וכעורכת שותפה בו, משנת 2020.

החל משנת 2021 היא חברה במערכת השירה של הוצאת הקיבוץ המאוחד, וכן חברת מערכת בסדרת "ריתמוס".

כמו כן משנת 2023 היא מפרסמת בקביעות ביקורות ספרים בישראל היום.

ארגון "דרך רוח"
החל משנת 2011 היא מייסדת ומנהלת שותפה של ארגון "דרך רוח" לקידום מדעי הרוח בישראל (חל"צ).

מטרת הארגון: להרחיב ולהעמיק את התשתית האינטלקטואלית והתרבותית.

נאור הקימה, יחד עם ליאור פרלמן, את בתי החינוך "דרך רוח" לתלמידי התיכונים והיסודיים באקדמיות בישראל (אוניברסיטת חיפה, אוניברסיטת תל אביב, אוניברסיטת בר-אילן, אוניברסיטת בן-גוריון, מכללת אורנים ומכללת תל-חי).

ספרים ופרסומים
ספרים שכתבה
 בשדות אז אולי: פואטוביוגרפיה, עיון בשירתו המאוחרת של נתן זך, הקיבוץ המאוחד, 2014 מבוסס על עבודת הדוקטור שלה.
 נח שטרן "כל השירים; לברוח מהחיות המכוערות: מונוגרפיה", פרדס, 2018
 מחלוטה, שירים, סדרת "טקסטורה", פרדס, 2020
 בוא נמציא אירוע, שירים, סדרת "טקסטורה", הוצא תחת שם המחברת סיגל נאור, הוצאת פרדס, פברואר 2023
 לפלוש דרך הקיר, מסות, הוצא תחת שם המחברת סיגל נאור, הוצאת פרדס, ספטמבר 2024

ספרים שערכה
 אל בשר הלשון: עיון ומחקר ביצירתו של יצחק לאור, אוסף מסות ומחקרים על יצירתו של יצחק לאור. עורכים אריאל הירשפלד וסיגל נאור פרלמן, באתר הספרייה הלאומית
 "גחלים של מתכת" מבחר שירים של יצחק לאור, יצא בסדרת "זוטא" בהוצאת הקיבוץ המאוחד, 2019.
 התפוח והעינם: שירים / רונה טאוזינגר, סדרת "ריתמוס", הקיבוץ המאוחד, 2023.
 אולטריס: ארוטיקה / אנאיס נין; תרגום מאנגלית: רינה ז'אן ברוך; מבוא: סיגל נאור פרלמן, פרדס, 2021
 אדם זקן עוטה מסכת אצילות: שירים / דוד טובי ; תרגום מאנגלית : ליאור שטרנברג ; מבוא : סיגל נאור פרלמן ; הערות : יעקב טובי ; עריכה והבאה לדפוס : לאה שניר, הקיבוץ המאוחד, 2019
 דורי מנור, "הברכה של בבל: מחשבות על שירה ועל שפה", הקיבוץ המאוחד וה-21, 2024
 סיון בסקין, "אנחנו, חסרי המולדת", הקיבוץ המאוחד, 2024

פרסומים אקדמיים
 2012, "להפגש עם אלתרמן בחולות", על הפואמה עם "אלתרמן בחולות" לנתן זך, דפים למחקר בספרות 18, אוניברסיטת חיפה.
 2017, "ילדות", ראיון עם הסופרת רונית מטלון, דפים למחקר בספרות 18, אוניברסיטת חיפה.
 " 'קריאה טקסטילית' בשבעה סיפורים עזתיים" ג'אמעה, כתב עת בינתחומי לחקר המזרח התיכון.

פרסים מלגות והוקרה
 ב-2023, תמיכת מפעל הפיס לספר המסות "לפלוש דרך הקיר"
 ב־2022, תמיכת קרן יהושע רבינוביץ לספר השירה "בוא נמציא אירוע"
 ב־2021, פרס שר התרבות לספר השירה "מחלוטה"
 2020, תמיכת מפעל הפיס בספר שירה, "מחלוטה"
 2019, פרס שרת התרבות לספרי מופת, בתמיכת קרן יהושע רבינוביץ, "כל השירים*נח שטרן/לברוח מהחיות המכוערות, מונוגרפיה"
 2019, תמיכת מרכז הספר והספריות, "כל השירים*נח שטרן/לברוח מהחיות המכוערות, מונוגרפיה"
 2007-2003, מלגת קיום לדוקטורנטים מצטיינים, אוניברסיטת חיפה.
 2001, פרס ע"ש ליס מלר (בפעם השנייה), שלושה סיפורים: "בית"
 1994, פרס ע"ש ליס מלר, בעבור עבודת גמר בנושא "פירוש פסיכולוגי של טקסטים" מנחה: א.ב. יהושע

משפחה
נאור אם לשלושה מליאור פרלמן.נשואה לאבי חזן וגרה בחיפה

קישורים חיצוניים


 אודות סיגל נאור באתר גרנטה



מכּתביה:
שירה וסיפורת
רשימה חלקית:
 מחזור שירים "יהודה ואני", כתב עת מאזניים, דו ירחון לספרות של אגודת הסופרים העברים במדינת ישראל, יוני 2021
 שתי שיחות עם נעלם אחד, הליקון גיליון 132, אוגוסט 2020


 מכתב גלוי (שיר), מטעם: כתב-עת לספרות ומחשבה רדיקלית 26, יוני 2011
 כל מה שבא (סיפור), מטעם: כתב-עת לספרות ומחשבה רדיקלית 20,דצמבר 2009
 ואדי ונציה (סיפור), מטעם: כתב-עת לספרות ומחשבה רדיקלית 11, ספטמבר 2007

ביקורת שירה
רשימה חלקית:
סיגל נאור-פרלמן, על שתיקה והשתקה: פוליטיקה רדיקלית בשירה ובאמנות, רב שיח שקיימה ב"אודות" עם פרופ' אברהם עוז, פרופ' עידן לנדו וד"ר מי-טל נדלר, 8 בדצמ׳ 2021
 אנתולוגיה שהיא נס, על "שירת ההשכלה העברית: מבחר", בעריכת יהושבע שינברג ויהודה ויזן, באתר יקוד, 2021

   את חשה את הרוח, אשר במוקדם או במאוחר תהיי שייכת לה ולא תחושי, בפתח השנה העשרים למותו של יאיר הורביץ, על ציפור כלואה שלו, מטעם 11, עמודים 43 – 52, 2007
 לכתוב כאילו היית ערפאת עצמו: על נתן זך ודיוקן המשורר כמשרטט דיוקן, מטעם, עמודים 143 – 150, 2006

הערות שוליים

קטגוריה:יזמות ישראליות
קטגוריה:יזמים ישראלים
קטגוריה:משוררות ישראליות
קטגוריה:משוררים ישראלים
קטגוריה:משוררות כותבות עברית
קטגוריה:סופרות ישראליות
קטגוריה:בוגרות תיכון חוגים
קטגוריה:בוגרי תיכון חוגים
קטגוריה:בעלות תואר דוקטור מאוניברסיטת חיפה
קטגוריה:בעלי תואר דוקטור מאוניברסיטת חיפה
קטגוריה:מבקרות ספרות ישראליות
קטגוריה:ישראליות שנולדו ב-1968
קטגוריה:ישראלים שנולדו ב-1968